[Ego Aimo diuina miseratione Matisconensis Episcopus,  eiusdem Ecclesie Capitulum. Omnibus notum facimus præsentes litteras inspecturis, quod nos recepimus à domno Rolando venerabili Abbate,  Conuentu Cluniacensi centum marchas argenti, quas nobis debebant ad emendos redditus secundum formam compositionis, quæ facta fuit inter Ecclesiam nostram,  Ecclesiam Cluniacensem, tempore domni Pontii bonæ memoriæ Matisconensis Episcopus,  domni Giroldi tunc Abbatis Cluniacensis super procurationibus, quæ petebantur in decanatibus suis, in diœcesi nostra, qui ad Ecclesiam Cluniacensem spectare noscuntur, mediantibus domno Hugone quondam Priore Siluiniacensi,  Magistro Columbo Subdiacono domni Papæ, in quos ab utraque parte super hoc compromissum fuit, sicut in authentico super hoc confecto,  Ecclesiæ Clun. tradito plenius continetur. Nos igitur in præfatæ solutionis testimonium, exceptioni non numerate pecuniæ renunciantes, præsentem Chartulam Ecclesiæ Cluniacens. dedimus, sigillorum nostrorum impressione roboratam. Adiicientes, ut litteræ, quas Ecclesia nostra super hoc debito centum marcharum ab Ecclesia Cluniacens. habuit, irritæ sint  inanes, ne per illas ab aliquo valeat deinceps conueniri. Actum anno gratiæ M. C C X X I mense Ianuario.]